EL
4.3.2022
Επίσημη Εφημερίδα της Ευρωπαϊκής Ένωσης
L 69/21
7.
Η Επιτροπή εκδίδει εκτελεστικές πράξεις για να προσδιορίσει τις εκπομπές αναφοράς CO2 για τις ομάδες οχημάτων που δεν καλύπτονται από το άρθρο 2 παράγραφος 1 στοιχεία α) έως δ) του κανονισμού (ΕΕ) 2019/1242.
Οι εν λόγω εκτελεστικές πράξεις αναπαράγουν τα δεδομένα σχετικά με κάθε ομάδα οχημάτων που δημοσιεύονται στην έκθεση που αναφέρεται στο άρθρο 10 του κανονισμού (ΕΕ) 2018/956.
Η Επιτροπή εκδίδει τις εν λόγω εκτελεστικές πράξεις το αργότερο έξι μήνες μετά τη δημοσίευση της σχετικής έκθεσης που αναφέρεται στο άρθρο 10 του κανονισμού (ΕΕ) 2018/956. 8.
Έως τις 25 Μαρτίου 2027, η Επιτροπή αξιολογεί την εφαρμογή και την αποδοτικότητα της διαφοροποίησης των τελών με βάση τις εκπομπές CO2 που αναφέρονται στο παρόν άρθρο, καθώς και εάν είναι ακόμη απαραίτητη και τη συνοχή της με τις οδηγίες 2003/87/ΕΚ και 2003/96/ΕΚ.
Με βάση την εν λόγω αξιολόγηση, η Επιτροπή, όπου ενδείκνυται, υποβάλλει νομοθετική πρόταση τροποποίησης των σχετικών διατάξεων της παρούσας οδηγίας όσον αφορά τη διαφοροποίηση των τελών με βάση τις εκπομπές CO2.
9. Η Επιτροπή επανεξετάζει, κάθε πέντε έτη, μετά τις 24 Μαρτίου 2022, τις μέγιστες τιμές για τα τέλη χρήσης του παραρτήματος II και τα επίπεδα μείωσης που αναφέρονται στην παράγραφο 3 και, κατά περίπτωση, υποβάλλει νομοθετική πρόταση, με βάση τα αποτελέσματα της εν λόγω διαδικασίας επανεξέτασης, για την τροποποίηση των εν λόγω διατάξεων.
10. Κάθε 30 μήνες μετά τις 24 Μαρτίου 2022, η Επιτροπή συντάσσει έκθεση στην οποία αξιολογείται η καταλληλότητα των κατώτατων ορίων για τις κατηγορίες εκπομπών CO2 2 και 3 που αναφέρονται στο άρθρο 7ζα παράγραφος 2στοιχεία β) και γ) της παρούσας οδηγίας, σε σχέση με τις εκπομπές αναφοράς που δημοσιεύονται σύμφωνα με το άρθρο 11 παράγραφος 1 του κανονισμού (ΕΕ) 2019/1242 ή τις εκπομπές CO2 που δηλώνονται σύμφωνα με τον κανονισμό (ΕΕ) 2018/956, και, κατά περίπτωση, υποβάλλει νομοθετική πρόταση για την τροποποίηση των εν λόγω κατώτατων ορίων με βάση τα αποτελέσματα της εν λόγω αξιολόγησης. 11.
Η εφαρμογή της διαφοροποίησης των τελών με βάση τις εκπομπές CO2 που αναφέρονται στο παρόν άρθρο δεν είναι υποχρεωτική όταν εφαρμόζεται μέτρο τιμολόγησης ανθρακούχων εκπομπών καυσίμων οδικών μεταφορών.
Άρθρο 7ζβ 1.
Τα κράτη μέλη μπορούν να διαφοροποιήσουν τα διόδια και τα τέλη χρήσης όσον αφορά τα ελαφρά οχήματα, ανάλογα με τις περιβαλλοντικές επιδόσεις του οχήματος που καθορίζονται από τις τιμές των ειδικών εκπομπών CO2 συνδυασμένες ή σταθμισμένες συνδυασμένες, οι οποίες καταγράφονται στη θέση 49 του πιστοποιητικού συμμόρφωσης του οχήματος, και από την επίδοση ως προς τις εκπομπές Euro.
Με την επιφύλαξη της παραγράφου 2 του παρόντος άρθρου, χαμηλότεροι συντελεστές διοδίων και τελών χρήσης επιβάλλονται σε επιβατικά αυτοκίνητα, μικρά λεωφορεία και ελαφρά επαγγελματικά οχήματα που πληρούν αμφότερες τις ακόλουθες προϋποθέσεις: α) οι ειδικές εκπομπές CO2 που παράγουν, οι οποίες καθορίζονται σύμφωνα με τον κανονισμό (ΕΕ) 2017/1151 (*) της Επιτροπής, είναι μηδενικές ή κάτω από τα ακόλουθα επίπεδα: i)
για την περίοδο 2021-2024, τους στόχους για το σύνολο του στόλου της ΕΕ2021 που ορίζονται σύμφωνα με το παράρτημα I μέρος Α σημείο 6 και το παράρτημα I μέρος Β σημείο 6 του κανονισμού (ΕΕ) 2019/631 του Ευρωπαϊκού Κοινοβουλίου και του Συμβουλίου (**),
ii) για την περίοδο 2025-2029, τους στόχους για το σύνολο του στόλου της ΕΕ που ορίζονται σύμφωνα με το παράρτημα I μέρος Α σημείο 6.1.1 και το παράρτημα I μέρος Β σημείο 6.1.1 του κανονισμού (ΕΕ) 2019/631, iii) για την περίοδο 2030 και έπειτα, τους στόχους για το σύνολο του στόλου της ΕΕ που ορίζονται σύμφωνα με το παράρτημα I μέρος Α σημείο 6.1.2 και το παράρτημα I μέρος Β σημείο 6.1.2 του κανονισμού (ΕΕ) 2019/631, β) οι εκπομπές ρύπων που παράγουν και οι οποίες καθορίζονται σύμφωνα με τον κανονισμό (ΕΕ) 2017/1151 είναι αυτές που προβλέπονται στον πίνακα του παραρτήματος VII της παρούσας οδηγίας.
Τα κράτη μέλη μπορούν να εφαρμόζουν τη μείωση για τα οχήματα μηδενικών εκπομπών που αναφέρεται στο παράρτημα VII της παρούσας οδηγίας χωρίς να εφαρμόζουν μειώσεις για τις άλλες κατηγορίες επιδόσεων ως προς τις εκπομπές που αναφέρονται στο εν λόγω παράρτημα. 2.
Από την 1η Ιανουαρίου 2026, όπου είναι τεχνικά εφικτό, τα κράτη μέλη διαφοροποιούν τα διόδια και το ετήσιο τέλος των τελών χρήσης για ημιφορτηγά και μικρά λεωφορεία ανάλογα με τις περιβαλλοντικές επιδόσεις του οχήματος, σύμφωνα με τους κανόνες που καθορίζονται στο παράρτημα VII.
Για τον σκοπό αυτό, οι διατάξεις της παραγράφου 1 δεύτερο εδάφιο είναι ενδεικτικές.